
Van esélye a WeChat-nek Európában?

Kulcsszavak: WeChat; QR kód; fizetés; Kína; modern technológia
Napjainkban a technológia hihetetlenül gyorsan fejlődik. Ez olykor megkönnyítheti az életünket, de máskor kényelmetlenné is teszo. Sok olyan helyzet van, amikor okostelefonunkat használjuk a feladatok gyorsabb elvégzésére, de ebből következik egy másik probléma; elveszünk a telefonunk több száz alkalmazásának labirintusában. Kínában azonban van egy alkalmazás, amelybe szinte minden be van építve.
A WeChat egy többcélú üzenetküldő, közösségi média és mobilfizetési alkalmazás, amelyet a kínai technológiai óriás, a Tencent fejlesztett ki. A 2011-ben elindított WeChat gyorsan az egyik legnépszerűbb és legszélesebb körben használt alkalmazás lett Kínában, több mint egymilliárd havi aktív felhasználójával. Funkciók széles skáláját kínálja, beleértve a szöveges és hangüzeneteket, a videohívásokat, a közösségi hálózatokat, a hírfolyamokat, a virtuális fizetési módot és még a miniprogramokat is különféle szolgáltatásokhoz. Ezenkívül a WeChat marketing platformként is használatos a kínai vállalkozások számára.
Ezek a funkciók elengedhetetlenek a kínaiak számára, és naponta sokféle helyzetben segítenek nekik. Nem kell sok alkalmazást letölteniük, új fiókokat létrehozniuk, a jelszavakkal foglalkozniuk, és folyamatosan váltaniuk az alkalmazások között. Sok amerikai technológiai cég gondolkodik azon, hogy az USA-ban is készítsen ilyen alkalmazásokat, ezt tartják a legnagyobb vívmánynak, vagy mondhatjuk „a modern technológia szent gráljának”, de ezt persze nem olyan egyszerű elérni. Számos oka van annak, hogy miért nem hozták még létre és hozták Európába.
A WeChat azonban sokkal kevésbé népszerű Európában, mint más üzenetküldő platformok, például a Facebook, a Messenger, a WhatsApp vagy az Instagram, valamint az olyan digitális banki megoldások, mint a Revolut, a Wise vagy a bankspecifikus alkalmazások (OTP App, K&H App). Mivel a WeChat az innovatív QR kódos fizetési rendszert alkalmazza, ezért az emberek különböző típusú és méretű tranzakciókat hajthatnak végre segítségével.
TDK munkámban azt a feltevést szeretném vizsgálni, hogy van-e esélye a WeChat-nek Európában. Ebben a konkrét dolgozatban, elsősorban a digitális fizetési rendszerre szeretnék fókuszálni, illetve arra, hogy a magyarok hogyan viszonyulnának a QR-kódos technológiához fizetéskor. Mennyire lennének hajlandóak adaptálni egy ilyen technológiát Magyarországon? Mennyire bíznának meg a QR-kódos technológiában?



